Lisa 1 
24.01.2025 nr 
 KV-14.2-1/25/1672

KÜBERVÄEJUHATUSE LIPU KIRJELDUS JA KASUTAMISE KORD

1.	ÜLDSÄTTED
1.1.	Käesoleva korraga kehtestatakse küberväejuhatuse (edaspidi KüVJ) lipu kirjeldus ja selle kasutamise kord.
2.	LIPU KIRJELDUS 
2.1.	Lipu põhivärv on must. Musta lipuvälja keskel on KüVJ embleem, mis asetseb valge sõõri sees. Lipuvälja päises kaarjalt KüVJ embleemi peal on kollaste suurtähtedega tekst „KÜBERVÄEJUHATUS“ ja jaluses kaarjalt daatum „01.08.2018“. 
2.2.	Lipu mõlemad küljed on identsed.
2.3.	Ehisnöörid ja lipu kangast ääristavad narmad on kuldkollased.
3.	KüVJ LIPU KASUTAMINE JA HOIUSTAMINE
3.1.	Lippu kasutatakse kooskõlas Eesti lipu seaduse, teiste õigusaktide ja hea tavaga.
3.2.	KüVJ siseste ürituste korral määrab väejuhatuse ülem liputoimkonna osaluse ja koosseisu.
3.3.	Lipu kasutamisel Kaitseväega seotud üritustel (Eesti Vabariigi aastapäeva paraad, võidupüha paraad jms) määrab Kaitseväe juhataja täpsemad liputoimkonna tingimused (auastmed jmt). 
3.4.	Lippu hoiustatakse KüVJ ülema kabinetis või sellekohase ruumi puudumisel KüVJ staabis. 
3.5.	Lipu kasutamisel lähtutakse KüVJ ülema ja Kaitseväe juhataja vastavasisulistest korraldustest.

KÜBERVÄEJUHATUSE LIPP

Lipu tehniline kirjeldus
Lipukanga laiuse ja pikkuse suhe on 7:8, mõõtudega 1050mm x 1200 mm. KüVJ embleem diameetriga 850 mm. Lipu kangast ääristavad 70 mm pikkused kollased narmad. Lipuvarda ehiseks on ehisnöörid ja kuldne odaots, millesse on lõigatud riigivapi lõvide kujutised.

Värvid rahvusvahelise PANTONE värvitabeli järgi:
Must:		Pantone Black 			CMYK 0:0:0:100
Kollane:		Pantone Yellow 123 C 		CMYK 0:16:89:0
Valge:		Pantone 420C 			CMYK 18:13:10:0